b"\n_START_ARTICLE_\nCatalina del Carme Cald\xc3\xa9s Socias\n_START_SECTION_\nBiografia\n_START_PARAGRAPH_\nFilla d'una fam\xc3\xadlia de pocs recursos econ\xc3\xb2mics per\xc3\xb2 amb profundes creences religioses, Catalina era filla de Miquel Cald\xc3\xa9s i de Catalina Socias. Estudi\xc3\xa0 a l'escola de les Germanes Franciscanes Filles de la Miseric\xc3\xb2rdia a Sa Pobla i se sent\xc3\xad atreta per la tasca educativa que feien. El 13 d'octubre de 1921 visit\xc3\xa0 Pina (Mallorca) per con\xc3\xa8ixer la seu de la congregaci\xc3\xb3 i deman\xc3\xa0 d'ingressar-hi. Profess\xc3\xa0 com a germana el 14 d'octubre de 1922 i fou enviada a Lloseta on es dedic\xc3\xa0 a l'ensenyan\xc3\xa7a dels nins m\xc3\xa9s petits del poble. _NEWLINE_Entre 1926 i 1930 Catalina fou enviada al Seminari de Menorca; amb el pas del temps, l'enviaren a Barcelona. En esclatar la Guerra Civil, Catalina era a Barcelona i, amb altres religiosos, fou detinguda i pat\xc3\xad martiri al barri del Coll al Tibidabo; qued\xc3\xa0 malferida i seguidament fou afusellada al cam\xc3\xad de la Vall d'Hebron pels milicians, el 23 de juliol de 1936.\n_START_SECTION_\nVeneraci\xc3\xb3\n_START_PARAGRAPH_\nMn. Joan Pons i Payeras, actual rector de l'esgl\xc3\xa9sia de San Antoni Abat de Sa Pobla i bi\xc3\xb2graf de la germana, fou el promotor de la beatificaci\xc3\xb3 de Sor Catalina del Carme Cald\xc3\xa9s. El 28 d'octubre del 2007 fou proclamada beata de l'Esgl\xc3\xa9sia Cat\xc3\xb2lica pel Papa Benet XVI."